跋曾玉堂訓子十詩
作者：李曾伯
朝代：宋

paragraphs: 玉堂義方訓十字，衍而六百十六言。
一門翁季自師友，盡出學問之根源。
彼援遺書誡敦嚴，暨昶以義名沉渾。
爭如此作旨哉味，足使聞者推而尊。
雖然責善友之義，仕教之忠古皆爾。
讀其詩可知其人，非是父不生是子。
書紳我亦且服膺，過庭夫豈弗由禮。
觸屏教諂勢利徒，得不爲之望風愧。